ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ልዕል 130 ሚልዮን ደቀ-ኣንስትዮ ካብ ትምህርቲ ወፃኢ እየን" 12 ጥቅምቲ 2017 ምንጪ ስእሊ, Unicef መግለጺ ስእሊ, ደቡብ ሱዳን ኣብ ዓለምና እታ ደቀ-ኣንስትዮ ናብ መኣዲ ትምህርቲ ንምብፃሕ ዝፅገማላ ዝኸፍአት ሃገር ተባሂላ ኣብ ኣብያተ ትምህርቲ ምዕቡላት ሃገራት ቀዳምነት ዝወሃቦም ዛዕባታት፡ ኣየናይ ዓይነት ትምህርቲ ክቕድም ከምዘለዎ፣ ፍሉይ ሓገዝ ዘድልዮም ኣካላትን ተወሳኺ መንግስታዊ ወፃእን እዮም። ብኣንፃሩ ድማ ኣብ ዘይምዕቡላት ሃገራት ዝርከቡ ወለዲ ደቆም ትምህርቲ ዝረኽቡሉ ዕድል የተሓሳስቦም። ውድብ ሕቡራት ሃገራት ዘውፅኦ ኣሃዝ ከምዝሕብሮ ኣብ ዝሓለፉ ዓሰርተ ዓመታት ኣብ ድኻ ሃገራት ኣብያተ ትምህርቲ ንምብፃሕ ዝተገበረ ፃዕሪ "ዳርጋ ፍረ ኣልቦ" እዩ። ንፅፈት ትምህርቲ ኣመልኪቱ ኣብ ዝተገበረ መፅናዕቲ ድማ "ዘስደምም" ውፅኢት ከምዝተረኸበ ኣመልኪቱ። ልዕሊ 600 ሚልዮን ህፃናት ናብ ቤት ትምህርቲ ይመላለሱ፥ ፍልጠት ክሰንቁ ግን ኣይከኣሉን። 'መሪር ሓቂ፥ ኣብያተ ትምህርቲ ኣፍሪካ' ምንጪ ስእሊ, Getty Images መግለጺ ስእሊ, ኣብ ኒጀር፡ ኣርባዕተ ካብ ሓሙሽተ ኣባፅሕ ደቀ-ኣንስትዩ ዘይተምሃራ እየን ኣብ ዝማዕበላ ሃገራት ዝርከባ ደቂ (ደቀ)-ኣንስትዮ ካብ ደቂ-ተባዕትዮ ዝሓሸ ውፅኢት ትምህርቲ እንተመዝግባ፡ ብኣንፃሩ ኣብ ድኻ ሃገራት ብፍላይ ድማ ኣብ ትሕቲ-ሳህራ ኣፍሪካ ዝርከብ ደቀ-ኣንስትዮ ትምህርተን የቋርፃ። ውድብ ሕቡራት ሃገራት በቢዓመቱ ኣብ 11 ጥቅምቲ 'መዓልቲ ጎራዙ' የኽብር እዩ። ብምኽንያት እቲ ዕለት 'ዋን' ብዝብል ስያመ ዝፍለጥ ወፍሪ ኣብ ዝውፅኦ መረዳእታ፡ ደቀ-ኣንስትዮ ትምህርቲ ክረኽባ ኣፀገምቲ ዝኾና ሃገራት ኣስማተን ዕላዊ ኮይኑ'ሎ። ዞባታት ኲናት ካብ ዓሰርቲኤን ሃገራት ኣብ መብዛሕትኤን ደቀ-ኣንስትዮ ዕድል ትምህርቲ ክረኽባ ዘይከኣላለን እየን። ኣብተን ዝተሃሰያ ሃገራት ዝርከቡ ስድራ ሕሱም ድኽነት፣ ጥዕና ምስኣን፣ ዘይተመጣጠነ ኣመጋግባ፣ ብሰንኪ ኲናትን ጎንፅን ምምዝባል ዝተሃሰዩ እዮም። ምንጪ ስእሊ, Reuters መግለጺ ስእሊ, ብሰንኪ ኣብ ደቡብ ሱዳን ዘሎ ጎንፂ ዝተመዛበሉ ደቡብ ሱዳን ስደተኛታት መብዛሕቲኤን ጎራዙ ናብ መኣዲ ትምህርቲ ካብ ዝኸዳ ኣብ ገዛ ክሰርሓ'ዩ ዝምረፅ። ብዙሓት ገና ብዕሸለን ይምርዓዋ፤ ዕድል ትምህርቲ ከይረኸባ ድማ ይተርፋ። ከም ፀብፃብ ውድብ ሕቡራት ሃገራት፡ ብኲናት ኣብ ዝተሓመሳ ሃገራት ዝርከባ ደቀ-ኣንስትዮ ትምህርቲ ዘቋርፃሉ ኩነታት ልዕሊ ክልተ ዕፅፊ ይዛይድ፡ ምንጪ ስእሊ, Unicef መግለጺ ስእሊ, ስደተኛታት ኣብ ቻድ፡ ዝውልዑ ጎንፅታት ብዓሰርተታት ሚልዮናት ካብ መኣዲ ትምህርቲ ተኣጓጊሎም እተን ሃገራት ዝተሰርዓሎም ነጥብታት፡ መጠን ዕድል ቀዳማይ ብርኪ ትምህርቲ ዘይረኸባ ደቀ-ኣንስትዮ መጠን ዕድል ካልኣይ ብርኪ ትምህርቲ ዘይረኸባ ደቀ-ኣንስትዮ መጠን ቀዳማይ ብርኪ ትምህርቲ ዝዛዘማ ደቀ-ኣንስትዮ መጠን ካልኣይ ብርኪ ትምህርቲ ዝዛዘማ ደቀ-ኣንስትዮ ደቀ-ኣንስትዮ ኣብ ትምህርቲ ዝፀንሓሎም ዓመታት መጠን መሃይምነት ዘየጥፋኣ ደቀ-ኣንስትዮ ደረጃታት ስልጠና መምህር መጠነ ዝምድና (ሬሾ) ምምህር-ተምሃራይ መንግስቲ ንትምህርቲ ዝስልዖ በጀት ንከም ሶርያ ዝኣመሰላ ብኲናት ዝሕመሳ ገለ ሃገራት ኣብዚ ዛዕባ ንምግምጋም ዘኽእል መረዳእታ ብእኹል ኣይተረኸበን። ደቀ-ኣንስትዮ ናብ ትምህርቲ ክኸታ ምችዋት ዘይኮና ሃገራት፡ 1.
